ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί της [των] τροπολογίας[ών] του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την εξ αποστάσεως εμπορία χρηματοπιστωτικών υπηρεσιών προς τους καταναλωτές και την τροποποίηση των οδηγιών 97/7/ΕΚ και 98/27/ΕΚ ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

1998/0245 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί της [των] τροπολογίας[ών] του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την εξ αποστάσεως εμπορία χρηματοπιστωτικών υπηρεσιών προς τους καταναλωτές και την τροποποίηση των οδηγιών 97/7/ΕΚ και 98/27/ΕΚ.

1. Εισαγωγη

Το άρθρο 251, παράγραφος 2, τρίτο εδάφιο, σημείο γ), της συνθήκης ΕΚ ορίζει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Με το παρόν έγγραφο, η Επιτροπή παρέχει τη γνώμη της για τις 2 τροπολογίες που πρότεινε το Κοινοβούλιο.

2. Ιστορικο του φακελου

Στις 19 Νοεμβρίου 1998, η Επιτροπή υπέβαλε στο Ευρωπαϊκό Κοινοβούλιο και στο Συμβούλιο μια πρόταση οδηγίας [1] του Ευρωπαϊκού Κοινοβουλίου και του Συμβουλίου σχετικά με την εξ αποστάσεως εμπορία χρηματοπιστωτικών υπηρεσιών προς τους καταναλωτές και την τροποποίηση της οδηγίας 90/619/ΕΟΚ του Συμβουλίου και των οδηγιών 97/7/ΕΚ και 98/27/ΕΚ.

[1] JO C 385 du 11.12.1998, p. 10.

Η Οικονομική και Κοινωνική Επιτροπή εξέδωσε τη γνώμη της στις 29 Απριλίου 1999 [2].

[2] JO C 169 du 16.6.1999, p. 43.

Στις 5 Μαΐου 1999, το Ευρωπαϊκό Κοινοβούλιο ενέκρινε, σε πρώτη ανάγνωση, ένα νομοθετικό ψήφισμα [3] το οποίο επιφέρει 36 τροπολογίες στην πρόταση της Επιτροπής.

[3] JO C 279 du 1.10.1999, p. 197.

H Eπιτροπή υπέβαλε την τροποποιημένη πρόταση στο Συμβούλιο στις 23 Ιουλίου 1999 [4].

[4] COM (1999) 385 final du 23.7.1999 , JO C 177 E du 27.6.2000, p 21.

Το Συμβούλιο εξέδωσε κοινή θέση στις 19 Δεκεμβρίου 2001 [5].

[5] JO C 58 E du 5 mars 2002, p. 32.

Στις 14 Ιανουαρίου 2002, η Επιτροπή ενέκρινε ανακοίνωση προς το Ευρωπαϊκό Κοινοβούλιο [6] σχετικά με την κοινή θέση του Συμβουλίου.

[6] SEC (2002) 30 final.

Στις 14 Μαΐου 2002, το Ευρωπαϊκό Κοινοβούλιο ψήφισε, σε δεύτερη ανάγνωση, δύο τροπολογίες σε αυτή την κοινή πρόταση.

3. Αντικειμενο τησ προτασησ

Η οδηγία στοχεύει να προσφέρει ένα εναρμονισμένο και κατάλληλο για τις εξ αποστάσεως συμβάσεις στον τομέα των χρηματοπιστωτικών υπηρεσιών νομικό πλαίσιο. Ενισχύει και ολοκληρώνει το υπάρχον νομικό πλαίσιο, κατά τρόπο ώστε να διευκολύνει τη λειτουργία της εσωτερικής αγοράς θεσπίζοντας συγχρόνως ένα κατάλληλο επίπεδο προστασίας των καταναλωτών.

Περιλαμβάνει ιδίως μια σειρά πληροφοριών προς κοινοποίηση πριν από τη σύναψη της σύμβασης, υποχρέωση γραπτής επιβεβαίωσης των πληροφοριών αυτών, δικαίωμα υπαναχώρησης που θα περιλαμβάνει ορισμένες εξαιρέσεις για ορισμένες ειδικές υπηρεσίες, αρχή της πληρωμής για τις υπηρεσίες που παρασχέθηκαν πριν από την υπαναχώρηση, προστασία του καταναλωτή έναντι πληρωμών μέσω πιστωτικών καρτών, απαγόρευση μη παραγγελθεισών υπηρεσιών, περιορισμό της χρήσης των μέσων επικοινωνίας εξ αποστάσεως, και μέτρα που προοορίζονται να διευκολύνουν τη ρύθμιση των διαφορών.

4. Γνωμη τησ Επιτροπησ για τισ τροπολογιεσ του Ευρωπαϊκου Κοινοβουλιου

Το Ευρωπαϊκό Κοινοβούλιο ενέκρινε, σε δεύτερη ανάγνωση, δύο τροπολογίες (43 και 44) στην κοινή θέση του Συμβουλίου.

Η Επιτροπή μπορεί να αποδεχθεί τις τροπολογίες αυτές για τους λόγους που ακολουθούν.

Η τροπολογία Η τρτοΗ 43 έχει ως αντικείμενο το διακανονισμό του προβλήματος που δημιουργεί η άσκηση του δικαιώματος υπαναχώρησης σε περίπτωση παρέμβασης συμβολαιογράφου. Η τροπολογία εισάγει, στο άρθρο 6 παράγραφος 3, ένα νέο σημείο β) α, σύμφωνα με το οποίο τα κράτη μέλη μπορούν να προβλέπουν ότι το δικαίωμα υπαναχώρησης δεν εφαρμόζεται σε όλες τις δηλώσεις που πραγματοποιούνται ενώπιον συμβολαιογράφου, υπό την προϋπόθεση ότι ο συμβολαιογράφος πιστοποιεί ότι τα δικαιώματα του καταναλωτή που προβλέπει το άρθρο 5 παράγραφος 1 γίνονται σεβαστά.

Πράγματι, πρέπει να συνεκτιμώνται αφενός τα νομικά προβλήματα που δημιουργεί η υπαναχώρηση μιας συμβολαιογραφικής πράξης και αφετέρου οι εγγυήσεις που προσφέρει η παρέμβαση συμβολαιογράφου σε ό,τι αφορά την προστασία του καταναλωτή. Η διατύπωση συνυπολογίζει τη νομική κατάσταση των κρατών μελών που δεν διαθέτουν συμβολαιογραφική πρακτική λατινικού δικαίου (civil law notaries).

Η Επιτροπή, γνωρίζοντας ότι η αδιάκριτη εφαρμογή του δικαιώματος υπαναχώρησης σε τέτοιες πράξεις ενδέχεται να δημιουργήσει προβλήματα και, λαμβάνοντας υπόψη τις συμπληρωματικές εγγυήσεις που συνοδεύουν την εξαίρεση, συμφωνεί με την προσθήκη μιας τέτοιας διάταξης, με στόχο το συμβιβασμό και την ταχεία έγκριση της οδηγίας.

Η τροπολογία 44 έχει στόχο να αποσαφηνίσει τις διατάξεις του άρθρου 7 παράγραφος 3, σύμφωνα με τις οποίες ο προμηθευτής δεν μπορεί να απαιτήσει από τον καταναλωτή να καταβάλει κανένα ποσό για την υπηρεσία που παρασχέθηκε πριν από την άσκηση του δικαιώματος υπαναχώρησης, εκτός εάν ο καταναλωτής είχε προηγουμένως ζητήσει η εκτέλεση της σύμβασης να αρχίσει πριν από την εκπνοή της προθεσμίας αυτής. Η τροπολογία αυτή αποσαφηνίζει την εν λόγω αρχή, διευκρινίζοντας ότι η εκτέλεση της σύμβασης μπορεί να αρχίσει μόνο μετά τη συναίνεση του καταναλωτή. Προβλέπεται επίσης ότι ο προμηθευτής μπορεί να επιλέξει να μην αρχίσει την εκτέλεση της σύμβασης πριν από την εκπνοή της προθεσμίας υπαναχώρησης, και στην περίπτωση αυτή ο καταναλωτής δεν μπορεί να υποχρεωθεί σε πληρωμή οιασδήποτε αποζημίωσης σύμφωνα με το άρθρο 7.

Η Επιτροπή κρίνει ότι αυτή η αποσαφήνιση είναι ενδεδειγμένη και κατά συνέπεια συμφωνεί με την προσθήκη αυτής της διάταξης, με στόχο το συμβιβασμό και την ταχεία έγκριση της οδηγίας.

5. Συμπερασμα

Σύμφωνα με το άρθρο 250, παράγραφος 2, της συνθήκης ΕΚ, η Επιτροπή τροποποιεί την πρότασή της σύμφωνα με τα προαναφερθέντα.